als_Latn dik_Latn sag_Latn
'Nuk kam shtuar në peshë'
Autor: B.Haxhijaha
21 Shk 2015
Ish numri 1 i botës ndihet në formë të mirë edhe pse gjatë muajve të fundit i është dashur të përballet me problemet fizike.
Rafael Nadal siguroi një vend në çerekfinalen e Rio Open pas suksesit ndaj bashkëkombasit Pablo Carreno Busta në dy sete 7-5, 6-3. Ish numri 1 i botës ndihet në formë të mirë edhe pse gjatë muajve të fundit i është dashur të përballet me problemet fizike. Pas suksesit në 1/8-at, Nadal u shfaq përpara mediave, ku analizoi momentin që po kalon por u përqëndrua edhe te çështja e motit në Brazil.
"Ishte një ndeshje e vështirë për shkak të nivelit të lartë të lagështirës. Është e vështirë të luash në këto kushte por besoj se zhvillova një ndeshje pozitive. Kundërshtrari luajti fort në disa momente dhe kjo ma bëri më të vështirë".
Çështja e kileve të tepërta ishte një tjetër temë ku tenisti nga Mallorca u ndal për të sqaruar disa detaje.
"Për 6 vjet rresht nuk kam pasur probleme me peshën. Nëse masa ime muskulore duket më e madhe ndoshta sepse luaj pa doreza. Unë besoj se jam i njëjti tenist dhe trupi im është i ngjashëm me atë të disa muajve më parë. Nuk kam ndryshuar asgjë në jetën time dhe metodat e stërvitjes që unë bëj. Kam dëshirë të madhe që të përmirësohem sa më shumë në detaje të vogla, gjë të cilën e kam bërë gjatë gjithë karrierës time".
Në fund, Nadal ndalet edhe te loja që po zhvillon në Rio, turne që ai e ka për zemër pasi zhvillohet në fushë me dhe që është edhe specialiteti i tij.
"Në një turne ka detaje që të japin fitoren. Unë shikoj shpesh herë ndeshje në televizion dhe të gjithë bëjnë gabime. Ndoshta më mungon pak besim për të luftuar deri në fund për disa pikë"./supersport/veqsport.com/
Vërejtje
Materialet dhe informacionet në këtë portal nuk mund të kopjohen,
të shtypen, ose të përdoren në çfarëdo forme tjetër për qëllime përfitimi, pa miratimin e drejtuesve të "Veqsport".
Për ta shfrytëzuar materialin e këtij portali obligoheni t'i pranoni Kushtet e Përdorimit.
als_Latn szl_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn